‘கெட்ட வார்த்தை’ என்ற கதை மாதக் கடைசியில் வந்த தீபாவளி தினத்தன்று அம்மா இறந்து போன செய்தியை ஒருவன் சென்னையில் எதிர்கொள்வதில் துவங்குகிறது. விரக்தியும், இயலாமையுமாக முன்பதிவில்லா ரயிலில் ஊருக்குச் செல்லும் வலியில் விரிந்து அம்மா காரியம் முடிந்ததும் பசியோடு ‘அம்மா இருந்தால் இந்நேரம் சாப்பிட்டியாடா’என்று கேட்டிருப்பாளே என நினைக்கையில் முடித்கிறது. இதற்கு அழுதது எனது பலவீனமாகக் கூட இருக்கலாம். ஆனால் அங்கனம் அழுவாச்சி வரும்படி வார்த்தைகளில் வடித்தது அதிஷாவின் பலம்..